శ్రీరామనవమి
శ్రీరాముడు వసంత ఋతువులో చైత్ర శుద్ధ నవమి, గురువారము నాడు పునర్వసు నక్షత్రపు కర్కాటక లగ్నంలో సరిగ్గా అభిజిత్ ముహూర్తంలో అంటే మధ్యాహ్మం 12 గంటల వేళలో త్రేతాయుగంలో జన్మించాడు. ఆ మహనీయుని జన్మ దినమును ప్రజలు పండుగగా జరుపుకుంటారు. పదునాలుగు సంవత్సరములు అరణ్యవాసము, రావణ సంహారము తరువాత శ్రీరాముడు సీతాసమేతంగా అయోధ్యలో పట్టాభిషిక్తుడైనాడు. ఈ శుభ సంఘటన కూడా చైత్ర శుద్ధ నవమి నాడే జరిగినదని ప్రజల విశ్వాసము. శ్రీ సీతారాముల కళ్యాణం కూడా ఈరోజునే జరిగింది. ఈ చైత్ర శుద్ధ నవమి నాడు తెలంగాణాలో గల భద్రాచలమందు సీతారామ కళ్యాణ ఉత్సవాన్ని వైభవోపేతంగా జరుపుతారు.
మర్యాద రామన్న (సినిమా)
రామినీడు ఆ ఉయ్యాల సంఘటన గురించి తెలుసుకున్నాక చంపాలని రామినీడు, తప్పించుకోవాలని రాము తాపత్రయపడుతుంటే అపర్ణ, శ్రీకాంతులు మాత్రం రాము అపర్ణను ప్రేమిస్తున్నాడు కనకే ఇల్లు కదలటంలేదని భావిస్తారు. మరుసటిరోజు రామినీడు తమ్ముడి ఆప్తికం. ఇల్లంతా బంధువులతో నిండిపోయింది. బంధువులంతా వెల్లిపోయాక తన చావు ఖాయమని తెలుసుకున్న రాము శ్రీకాంతు తల్లిదండ్రులని అపర్ణ, శ్రీకాంతుల పెళ్ళి విషయంపై రామినీడుతో తెల్చుకోమని రెచ్చగొడతాడు. తద్వారా చుట్టాలందరూ ఇంట్లో ఉండగా అదే రోజు రాత్రి తన కూతురి పెళ్ళిని నిశ్చయిస్తాడు రామినీడు. శ్రీకాంతు ఏమాత్రం ఒప్పుకోక అపర్ణ గీసిన బొమ్మలని పిచ్చిగీతలని అంటాడు. అప్పుడే రాము అపర్ణ కుటుంబానికి ఆ బొమ్మల్లో దాగున్న అర్థాన్ని వివరిస్తాడు. అప్పుడే శ్రీకాంతు అపర్ణతో, అపర్ణ రాముతో ప్రేమలో పడగా రాము పెళ్ళి జరిగితే ఇల్లు దాటక్కరలేదని సంబరపడతాడు.